cyanic-selkie/wikianc huggingface dataset:
Mikko Mäntymäki
2017
Myöhemmin samana syksynä Mäntymäki osallistui myös World Powerlifting Alliancen (WPA) MM-kisoihin Siedlcessä, Puolassa. Doping-testatussa kategoriassa hän penkkipunnersi avoimessa ikäluokassa pronssia ja veteraaneissa kultaa. Maasta Mäntymäki nosti ikäluokkansa (45-49 v) WPA -liiton alle 100 kilon painoluokan maailmanennätyksellä 255 kg veteraanien maailmanmestaruuden.
2018
pienoiskuva|Mikko Mäntymäki maastanosto 260 kg APCON -kisoissa Helsingissä 2019.|280x280px
Lokakuussa Mäntymäki kilpaili ensimmäisen kerran alle 90 kilon painoluokassa. Moskovassa järjestetyissä WRPF-liiton MM-kilpailuissa hän voitti doping-testatussa kategoriassa Push-Pull'in avoimen ikäluokan maailmanmestaruuden 2.5 kilon erolla lähimpään kilpailijaansa. Mäntymäen tulos 385 kg oli WRPF:n uusi veteraanien (45-49 v) maailmanennätys.
Marraskuussa Mäntymäki osallistui Kiovassa Ukrainassa GPA:n maailmanmestaruuskisoihin. Punnituksessa 88.7 kg painanut Mäntymäki nosti uransa parhaan kilpailun nostotulokset kehonpainoon suhteuttavissa IPF ja Wilks -pisteissä. Hän penkkipunnersi 145 kg ja maastanosti 250 kg, Push-Pull'in ollessa siten 395 kg. Doping-testattujen avoimessa ikäluokassa Mäntymäki voitti pronssin maastanostossa ja hopean Push-Pull'issa. Maastanoston ja Push-Pull'in tulokset olivat GPA:n veteraanien (40-49 v) uusia maailmanennätyksiä,.
2019
Elokuussa Helsingin APCON -messujen Rebel Power -voimanostokisassa Mäntymäki nosti uransa parhaat tuloksensa kehonpainoon suhteutetuissa IPF- ja Wilks- pisteissä. Elopainossa 89.2 kg hän penkkipunnersi 150 kg ja maastanosti 260 kg.
Saman vuoden syksyllä Mäntymäki osallistui vielä kaksiin MM-kisoihin. Lokakuussa Chicagossa, USA:ssa, WUAP:n voimanoston MM-kisoissa Mäntymäki voitti avoimessa ikäluokassa sekä penkkipunnerruksen että maastanoston. Joulukuussa WAF:n otevoimakisoissa Moskovassa, Venäjällä, hän oli toinen Hubissa ja kolmas Saxon -maastanostossa.
2020
Vuonna 2020 paljon voimanostokisoja peruutettiin COVID-19 -viruksen vuoksi. Mikko Mäntymäen ainoat kansainväliset kisat olivat GPA:n Euroopanmestaruuskisat, Kiovassa, Ukrainassa. Hän voitti doping -testatun kategorian avoimen ikäluokan maastanoston ja Push-Pullin sekä sai penkkipunnerruksessa hopeaa.
2021
Huhtikuussa 2021 WPA -liitto piti MM-kisansa Pabianicessa, Puolassa. Mikko Mäntymäki osallistui ensimmäisen kerran alle -82.5 kilon painoluokkaan. Push-Pullissa hänen yhteistuloksensa 360 kiloa oli uusi WPA:n doping -testattujen veteraanien Euroopanennätys ja riitti kultamitaliin avoimessakin ikäluokassa. Lisäksi Mäntymäki voitti avoimessa ikäluokassa penkkipunnerruksen ja sai hopeaa maastanostossa.
2022
pienoiskuva|Mikko Mäntymäki IPA:n MM-kisoissa Kingwoodissa 2022. International Powerlifting Alliancen (IPA) MM-kisat järjestettiin toukokuussa 2022 Kingwoodissa, Texasissa, USA:ssa. Mikko Mäntymäki voitti doping -testattujen avoimen ikäluokan -82.5 kilon painoluokan mestaruudet niin penkkipunnerruksessa, maastanostossa kuin Push-Pull'issakin.
Ennätykset
Mäntymäki pitää hallussaan GPA:n doping-testatussa kategoriassa Push-Pull'in veteraanien (40-49 v) maailmanennätyksiä kahdessa painoluokassa: -90 kg: 395 kg ja -100 kg: 400 kg. Lisäksi hänellä on GPA:ssa maastanoston veteraaniennätys -90 kg: 250 kg. WRPF:ssä Mäntymäellä on doping-testattujen Push-Pull'in veteraanien (45-49 v) maailmanennätys -90 kg painoluokassa: 385 kg. Maastanoston veteraaniennätyksiä Mäntymäellä on -100 kg sarjassa myös WPU:ssa 250 kg sekä WPA:ssa 255 kg.
Kivesvaara
64.46028°N, 27.54083°W
Erkki Koipijärvi
Erkki Evert Koipijärvi (s. 16. lokakuuta 1937 Lempäälä) on suomalainen eläkkeellä oleva metsätalousinsinööri ja kirjailija. Koipijärvi oli valmistuttuaan 46 vuoden ajan yksityismetsätalouden ja metsäteollisuuden palveluksessa.
Viirinlaakso
thumb|300px|Viirinlaakson alue syyskuussa 2021. Viirinlaakso on osa Klaukkalan taajamaa Nurmijärvellä. Viirinlaakso on tuleva asuinalue Klaukkalan keskustassa, jossa sijaitsee myös Klaukkalan matkakeskus. Viirinlaakso sijaitsee vilkkaan Klaukkalantien varrella, josta kulkee päivittäin noin 16 000 autoa. Vuoden 2017 aikana aloitettiin rakentaminen kunnallistekniikalla ja matkakeskuksella. Alueelle on kaavoitettu paljon liiketilaa, ja olemassaolevien vähittäiskaupan yksikköjen lisäksi liikerakennuksia rakennetaan lisää vähintään 12 900 neliömetriä.
Kerrostalot
Arkkitehtitoimisto kaavaili Luhtajoentiestä bulevardimaista katua, jonka varrella voisi olla kivijalkakauppoja yms. Korkeimpia kerrostaloja oli suunniteltu 9-kerroksisiksi, kuitenkin Nurmijärven vuokra-asunnot Oy sai rakennusluvan 10-kerroksiselle talolle. Siitä tehdään maamerkkimainen. Kerrostaloja rakennetaan 7. Kolme kerrostaloa Klaukkalantien varteen, ja neljä tulevan Luhtajoentien varteen. Klaukkalantien kerrostalojen rakennus tulee alkamaan toukokuussa 2018, ja suunniteltu valmistuminen on vuonna 2019.
Harmaalakkiorneero
Harmaalakkiorneero, aikaisemmalta nimeltään valkouunintekijä (Furnarius leucopus) on yleinen ja laajalle levinnyt eteläamerikkalainen varpuslintu. Se on selkäpuolelta vaalean kastanjanruskea ja vatsapuolelta valkoinen. Harmaalakkiorneeron laulu on kirkasta, ja linnut ääntelevät usein kaksi yksilöä rinnakkain.
Nu au Plateau de Sculpteur
Teos myytiin 106 miljoonalla Yhdysvaltain dollarilla Christie’sin huutokauppakamarissa New Yorkissa vuonna 2010. Myyntihinta oli korkein huutokaupassa taideteoksesta koskaan maksettu.
Harmaalakkiorneero
Harmaalakkiorneerot elävät vaihtelevissa ympäristöissä, enimmäkseen alavissa tulvametsissä, Brasiliassa, Boliviassa, Perussa, Ecuadorissa, Kolumbiassa, Venezuelassa ja Guyanassa, ja sen elinympäristön ala on 4,5 miljoonaa neliökilometriä. William Swainson kuvaili lajin holotyypin Guyanasta. Lajista tunnetaan seitsemän alalajia, joista monet poikkeavat suuresti ulkonäöltään.
Lisääntyminen
Pari rakentaa pesänsä mudasta puun oksalle. Pesä on leivinuunia muistuttava kupu. Munia haudotaan 16–17 päivää ja poikaset jättävät pesän 26–33 päivän ikäisinä. Molemmat emot ruokkivat poikasia. left|thumb|250px|Harmaalakkiorneero
Antti Vorho
thumb|Antti Vorho maaliskuussa 1943. Antti Vorho, myöhemmin Vallebro (19. lokakuuta 1912 Valkeasaari – 3. maaliskuuta 1991 Lycksele, Ruotsi), oli Inkerin suomalainen Mannerheim-ristin ritari numero 99. Mannerheim-ristin ritarin arvon hän sai 6. marraskuuta 1942. Sotilasarvoltaan hän oli vääpeli. Ristin saadessaan hän oli vielä Neuvostoliiton kansalainen, mutta oli loikannut Suomeen jo 1930-luvulla.
Talvisota
Talvisodassa Vorho oli mukana 19 partioretkellä, joissa tehtävinä olivat vihollisen etulinjan tiedustelu ja iskut Neuvostoliiton joukkoja vastaan.
Välirauha ja jatkosota
Välirauhan ajaksi Antti Vorho komennettiin Kuhmoon, Kuusijärven vartioon, jonka päällikkönä oli kapteeni Jussi Kekkonen, presidentti Urho Kekkosen veli. Vorhon joukkueenjohtaja oli vänrikki Eino Penttilä. Kesällä 1940 Vorho oli mukana kolmella partioretkellä itärajan taakse. Yhteensä hän oli Neuvostoliiton puolen rajaa 27 vuorokautta.
Jatkosodan syttyessä Vorho oli Osasto Marttinassa ja rajan takana seuraamassa Uhtuan tien liikennettä 17 vuorokautta kestäneellä retkellä.
Kesällä 1942 Antti Vorho komennettiin Osasto Hartikaiseen, ja hän johti partiota, jonka retki kesti pitempään kuin minkään muun suomalaisen kaukopartion retki vihollisen selustaan. Vorho oli partioineen matkalla peräti 56 vuorokautta ja lähes kuukauden ilman mitään täydennystä. Retki suuntautui Stalinin kanavan itäpuolelle Vienanmeren rannalle saakka. Kun partio palasi suomalaisten puolelle, Vorholle esitettiin Mannerheim-ristiä.
Lentopallo kesäolympialaisissa 1972
100px|right|Lentopallo
Vuoden 1972 kesäolympialaisten lentopallo järjestettiin 27. elokuuta – 9. syyskuuta 1972 Volleyballhallessa, Münchenissä, Saksassa. Tämä oli kolmas kerta, kun laji oli mukana olympialaisten ohjelmassa. Mukana oli 231 osanottajaa 14 eri maasta. Tapahtumia oli kaksi.
Selty
Selty on kylä ja maalaiskunta Udmurtiassa Venäjällä. Se sijaitsee Kilmezin sivujoen Palvaikan varrella 138 kilometriä Iževskistä luoteeseen. Kylä on Seltyn piirin keskus. Asukkaita on 5 600 henkeä (vuonna 2002).
Kylä mainitaan ensimmäisen kerran vuonna 1710. Sen asukkaat ovat etupäässä udmurtteja, venäläisiä ja tataareja.
Seltyn kautta kulkee Kazanin ja Permin välinen Siperian maantie. Iževskiin on maantieyhteys Uvan ja Nylgan kautta. Kylässä toimii maatalousyritys, metsäteollislaitos, turpeentuotantoyritys, tiilitehdas, pellavanjalostamo, leipomo ja meijeri. Siellä on kaksi keskikoulua, taidekoulu, lasten luomistyön keskus, kaksi kulttuuritaloa ja kirjastoa, elokuvateatteri ja piirisairaala.
Aiheesta muualla
57.30972°N, 52.13583°W
H.264
H.264 eli MPEG-4 AVC (Advanced Video Coding) on vuonna 2003 valmistunut videonpakkausstandardi. H.264/AVC:tä kehittävä Joint Video Team -standardointiryhmä sai elokuussa 2008 Primetime Emmy -palkinnon ja tammikuussa 2009 Technology and Engineering Emmy -palkinnon kehittämänsä standardin teknisistä ansioista.
Encoding.comin tietojen mukaan H.264:ää oli käytetty vuoden 2010 ensimmäisellä vuosineljänneksellä kahdessa kolmasosassa kaikista internetin videoista. H.264:n osuus oli yli kaksinkertaistunut vuodessa. Flash VP6:n ja FLV:n (H.263) osuudet laskivat vuodessa puolestaan 69 prosentista 26 prosenttiin. H.264:n suosiota selittää muun muassa se, että vuonna 2010 kaikki YouTuben videot olivat saatavissa sillä pakattuina ja YouTube muodostaa yksin noin 40 prosenttia kaikista internetin videoista. Vuonna 2021 YouTuben videot pakataan VP9-muotoon uudempia laitteita varten ja H.264 on käytössä vanhemmille laitteille.
Standardointi
H.264-standardi on tehty ITU:n, ISO:n ja IEC:n yhteistyönä (siitä lyhenne JVT, Joint Video Team). H.264 on ITU:n nimi standardille, ISO/IEC tuntee sen nimellä 14496-10/MPEG-4 AVC. Standardi on saatavissa vain ostamalla se standardisointiorganisaatioilta. Standardin käyttö edellyttää lisenssimaksua, mutta patentteja hallinnoiva MPEG LA on myöntänyt oikeudet käyttää H.264-pakattuja videoita internetissä ilman lisenssiä vuoden 2015 loppuun asti, mikäli videot ovat ilmaisia käyttäjille.
Miska M. Hannukselan työryhmä
Tutkimuspäällikkönä Nokia Research Centerissä Tampereella työskentelevä tekniikan tohtori Miska M. Hannuksela on osallistunut aktiivisesti Joint Video Teamin toimintaan ja H.264/AVC-standardin kehittämiseen. Hannukselan johtama projektiryhmä teki viidenneksen H.264/AVC-standardiin hyväksytyistä teknisistä ehdotuksista. Lisäksi Hannuksela oli merkittävässä roolissa standardointityössä, jossa määriteltiin H.264/AVC:n siirtoprotokolla Internetissä. Hänen väitöskirjansa vuonna 2009 koski virhesietoista tiedonsiirtoa käyttäen H.264/AVC-videokoodausstandardia.
H.264/SVC
H.264/SVC laajentaa H.264-videoalgoritmia tuomalla siihen hybridityyppisen koodauksen, joka mukautuu kulloiseenkin kaistanleveyteen saumattomasti siten, että kuvaa ei tarvitse lähettää kuin yhdellä nopeudella, mutta se voidaan vastaanottaa usealla eri kaistanleveydellä. H.264/AVC-pakkausta käytetään laajennuksessa videon peruskerroksena. H.264/SVC-koodaus laajentaa entistä H.264/AVC-koodausta uusilla lähetyskerroksilla. Pakkauksen skaalautuvuus varmistetaan siis lähettämällä kolmea eritasoista videovirtaa, joiden pohjalta lopullinen kuva prosessoidaan takaisin liikkuvaksi kuvaksi. H.264/SVC on suunniteltu suoraan julkisen tietoverkon tiedonsiirtoa varten, joten jo pakkausvaiheessa videokuvan monikerrospakkaus mahdollistaa saumattoman siirtymisen alemman laadun käyttämiseen, mikäli tietoverkon kuormitus muuttuu kesken yhteyden. Koska kuvavirtaa siirretään useammalla eri tasolla, voidaan yksittäisiä ruutuja koostaa usemman virran avulla, jolloin hetkellinen pakettihäviö yhden videovirran kohdalla ei aiheuta kuvanlaadun olennaista heikkenemistä. H.264/SVC-koodaus parantaa huomattavasti julkista verkkoa käyttävien videoneuvotteluohjelmistojen laatua ja toimintavarmuutta.
H.264/MVC
Marraskuussa 2009 standardiin lisätty Multiview Video Coding -laajennus mahdollistaa useamman kuvakulman tallentamisen samaan bittivirtaan. MVC on taaksepäin yhteensopiva standardin kanssa ja sitä tukemattomalla laitteistolla saadaan näkyviin yksi kuvakulma videosta. Laajennuksessa on tuki kahdelle eri profiilille: yksi mielivaltaista määrää kuvakulmia tukevalle ja toinen stereokuvalle. Eri kuvakulmia ei pakata bittivirtaan erillisinä, vaan ne voivat ennustaa toisista kuvakulmista kuvadataa vähentäen redundanssia. Blu-ray käyttää tätä laajennusta hyväkseen tallentaessaan stereokuvaa ns. 3D Blu-ray -levyille.
OpenH264
Vuoden 2013 lokakuussa Cisco Systemsillä työskentelevä Rowan Trollope ilmoitti että Cisco julkaisee kirjaston ja lähdekoodin H.264- videokoodekille BSD-lisenssin alaisuudessa nimellä OpenH264. Cisco maksaa binääriversiosta kaikki lisenssimaksut suoraan MPEG LA:lle OpenH264:ää käyttävien ohjelmien puolesta. Lähdekoodin käytöstä omassa ohjelmassa on maksettava itse rojaltimaksuja MPEG LA:lle.
Tällä hetkellä käyttö on rajattu x86 ja ARM arkkitehtuureihin ja Linux- ja Windows-käyttöjärjestelmiin. Mac OS X - ja Android-tukea ei ole tiedossa alustojen tiukkojen sääntöjen takia. Brendan Eich ilmoitti Mozilla Firefoxin uusien versioiden ottavan käyttöön Ciscon OpenH264-kirjaston. Näin tulevat verkkoselaimet saavat H.264-tuen.
Cisco julkaisi OpenH264-lähdekoodin 9. joulukuuta 2013.
Lisensointi
Lisenssiehtoja on kritisoitu monimutkaisiksi ja vaikeaselkoisiksi. Eräät ohjelmat kattavat käytön vain harrastuksessa ja ei-ammattimaisessa käytössä. Joissakin tapauksissa lisenssivaatimukset tulevat mukaan viimeisessä vaiheessa kuten videotallenteen levittämisessä.
H.264:ään liittyy yli tuhat patenttia, jotka omistaa 26 yhtiötä.
Jim & The Beatmakers
Jim & The Beatmakers oli kesästä 1964 kevääseen 1965 toiminut suomalainen pop-yhtye. Yhtyeessä olivat mukana Raul "Jim" Wikström (laulu), veljekset Seppo (soolokitara) ja Kari Keurulainen (komppikitara), Hannu Luomanen (basso) ja Ronnie Österberg (rummut). Jim & The Beatmakersilla oli paljon keikkoja ja se aiheutti suoranaista hysteriaa ihailijoissaan. Yhtyeen ohjelmistossa oli muun muassa The Tremeloesin ja The Swinging Blue Jeansin biisejä.
Yhtyeen ensilevy, lokakuussa 1964 levytetty Wikströmin säveltämä "My Only One", oli hitti. Sitä seurasi helmikuussa 1965 levytetty "You Can’t Go Away", joka ei kuitenkaan enää yltänyt samanlaiseen suosioon. Muutenkin alkoi yhtyeessä suosion myötä ilmetä riitoja ja pian se hajosi. Wikström ja Seppo Keurulainen liittyivät maaliskuussa 1965 The Beatmakers -yhtyeeseen, josta muotoutui Jormas.
Eino Oksanen
Eino Ilmari Oksanen (7. toukokuuta 1931 Puuppola, Jyväskylän mlk. – 10. elokuuta 2022 Helsinki ) oli suomalainen kestävyysjuoksija, jonka päämatka oli maraton.
Oksanen voitti Bostonin maratonin vuosina 1959, 1961 ja 1962. Hän on ainoa suomalainen, joka on osallistunut maratonille kolmissa olympialaisissa. Melbournen 1956 olympialaisissa Oksanen sijoittui kymmenenneksi, Roomassa 1960 sijalle 24 ja Tokiossa 1964 sijalle 13. EM-kisoissa hän sijoittui 12:nneksi Belgradissa 1962. Pohjoismaiden mestaruuden hän voitti 1959 ja 1963.
Oksanen astui Helsingin poliisilaitoksen palvelukseen 1954 ja työskenteli rikospoliisin petosryhmässä.
Reece Henderson
Reece Henderson (s. 1992) on australialainen karateka. Hän saavutti Yhdysvaltain keskisarjan mestaruuden 2014.
Kilpaura
2012 Henderson onnistui voittamaan Australian ja Uuden-Seelannin mestaruudet.
2014 Henderson saavutti tammikuussa Yhdysvaltain mestaruuden keskisarjassa voitettuaan loppuottelussa seurakaverinsa David Tockar.
2015 hän oli mukana World Openissa.
2018 syyskuussa Henderson tuli toiseksi Australian mestaruussarjassa hävittyään loppuottelussa Anthony Tockarille.
CamelCase
thumb|Termin kuvaannollista alkuperää havainnollistava kuva. CamelCase tai CamelCaps on termi, jolla viitataan tapaan kirjoittaa useista sanoista koostuvat hypertekstilinkit (eräissä wikeissä) sekä muuttujien, funktioiden, metodien tai luokkien nimet siten, että sanat on kirjoitettu yhteen isoin alkukirjaimin. Nimitys CamelCase juontuu tavasta, jolla suuret kirjaimet nousevat esiin sanassa kuin kamelin kyttyrät. Termille ei ole vakiintunutta suomennosta. Tietokirjailija Jukka Korpela on ehdottanut käännökseksi ”karavaanityyliä” perustellen, että ”mielikuva on selvempi, jos ajatellaan jonoa eli karavaania, jossa on mukana kameleita”.
Esimerkiksi kahden luvun tulon laskeva funktio voitaisiin nimetä. Toinen mahdollinen tapa olisi korvata välilyönnit alaviivoin (nk. snake case), tällöin nimeksi tulisi. CamelCase-tyyppistä nimeämiskäytäntöä suositaan esimerkiksi C++:ssa ja Javassa sekä joissakin muissa ohjelmointikielissä. Ensimmäinen sana voidaan kirjoittaa joko pienellä tai isolla alkukirjaimella, tämä riippuu valitusta käytännöstä tai sen voi määritellä käytetty tyyliohje tai laatukäsikirja, joka määrittelee ohjelmakoodissa käytetyt nimeämissäännöt.
Ohjelmakoodin kirjoitustapana levinnyt CamelCase on sittemmin tullut osaksi myös kaupalliseen käyttöön tuotteiden ja yritysten nimiin. Vaikka CamelCase-kirjoitusta on esiintynyt mainoksissa ja yritysten nimissä jossakin määrin jo kauan ennen ohjelmoinnin yleistymistä, siitä tuli 2000-luvun vaihteessa mainosmaailmassa suoranainen buumi. Hyvässä kielenkäytössä sitä kuitenkin vältetään niin suomessa kuin englannissakin.
Tapaan viitataan myös muilla nimillä kuten PascalCase.
Arvid Nordin
Arvid Oskar Nordin (3. elokuuta 1913 Närpiö – 26. syyskuuta 1997 Närpiö) oli suomalainen sotilas ja Mannerheim-ristin ritari numero 102. Ryhmänjohtajana Jalkaväkirykmentti 61:ssä palvellut Nordin nimitettiin Mannerheim-ristin ritariksi 6. marraskuuta 1942. Sotilasarvoltaan hän oli nimityshetkellä alikersantti.
The Memory of Trees
Kappaleet
kaikki kappaleet säv. Enya, san. Roma Ryan, sov. Enya ja Nicky Ryan
Palkinnot
Grammy-palkinto
Lähteet
CD-levy 0630-12879-2 (Warner Music UK Ltd, 1995)
Kehitysvammaisten valtakunnalliset kulttuuripäivät
Kehitysvammaisten valtakunnalliset kulttuuripäivät on lähes vuosittain eri puolilla Suomea järjestettävä ohjelmallinen viikonlopputapahtuma, joka on kaikille avoin ja esteetön.
Kulttuuripäivillä jokaisella on mahdollisuus luoda kulttuuria muiden nähtäväksi ja seurata muiden luomaa kulttuuria. Samalla lisätään tietoisuutta kehitysvammaisen ihmisen mahdollisuuksista toimia kulttuuripalvelujen tuottajana ja kokijana.
Paavo Paajanen
Paavo Paajanen oli yksi neljästä kenttätykistössä palvelleesta Mannerheim-ristin ritarista; muut olivat kenraali Vilho Nenonen, kapteeni Osmo Laakso ja vääpeli Leevi Moisander.
Paajasen kuoltua vuonna 1999 hänen perikuntansa luovutti Paajaselle myönnetyn Mannerheim-ristin säilytettäväksi Jääkäritykistörykmentin perinnekokoelmassa. Samaan aikaan Paajasen pojanpoika aloitti varusmiespalveluksensa JTR:ssä.
Kaunotar ja Kulkuri II – Pepin seikkailut
Kaunotar ja Kulkuri II – Pepin seikkailut on Disneyn vuonna 2001 valmistama yhdysvaltalainen animaatioelokuva, joka on jatkoa aiemmalle osalle Kaunotar ja Kulkuri. Elokuvan on ohjannut Darrell Rooney.
Juoni
Kaunottaren ja Kulkurin Pepi-pentu karkaa kotoa ja tapaa kadulla Enkelin, raisun koiratytön, josta hän saa uuden ystävän. Enkeli saattaa Pepin koirajengiin, jota johtaa ilkeä Kusti. Pepi ja Enkeli alkavat pitää toisistaan, mutta ovat erilaisia. Enkeli tahtoo olla kotikoira. Kusti sanoo antavansa Pepille mahdollisuuden, mutta pian Pepi saa selville, että Kusti on huijannut häntä. Pepi menee antamaan Kustille opetuksen ja Kulkurin sanoilla palaa kotiin ja Enkeli saa perheen Pepin luota.
9. marraskuuta
9. marraskuuta on gregoriaanisen kalenterin mukaan vuoden 313. päivä (314. päivä karkausvuonna). Vuodesta on jäljellä 52 päivää.
Anthony Tockar
Anthony Tockar (s. 1985) on australialainen karateka. Hän saavutti hopeaa Yhdysvaltain mestaruuskisoissa 2014 ja on kolminkertainen Australian mestari.
Kilpaura
Tockar alkoi harjoittelemaan karatea 5-vuotiaana ja saavutti mustan vyön 15-vuotiaana. Sittemmin hän suoritti 2. dan arvon 21-vuotiaana ja 3. dan arvon 31-vuotiaana.
2005 Tockar oli mukana Makkabiadit kisoissa, jossa hän kilpaili pisteottelu karatessa. hän saavutti kaksi pronssimitalia. Tockar saavutti myös pronssia Makkabiadin kansainvälisissä kisoissa Sydneyssä.
2010 Tockar voitti New South Wales osavaltion mestaruuden.
2011 hän oli mukana World Openissa, mutta ei saavuttanut isompaa menestystä.
2012 Tockar voitti Queensland osavaltion-, Uuden-Seelannin- ja Australian mestaruudet.
2014 Tockar saavutti tammikuussa hopeaa Yhdysvaltain mestaruuskisojen raskaassasarjassa hävittyään loppuottelussa Tornike Kurtsikidzelle.
2018 syyskuussa Tockar voitti Australian raskaansarjan mestaruuden.
2019 kesäkuussa Tockar voitti uransa kolmannen Australian mestaruuden.
HMAS Voyager (D04)
HMAS Voyager (viirinumero D04) oli Australian kuninkaallisen laivaston vuonna 1957 palvelukseenotettu Daring-luokan hävittäjä.
Valmistus
Alus tilattiin Cockatoo Docks and Engineering Companylta Sydneystä ja sen köli laskettiin 10. lokakuuta 1949. Alus laskettiin vesille 1. toukokuuta 1952 kumminaan pääministeri Robert G. Menziesin puoliso Patti Menzies ja se otettiin palvelukseen 12. helmikuuta 1957 ensimmäisenä päällikkönään G. J. B. Grabb.
Palvelus
Alus upposi 10. helmikuuta 1964 kolaroituaan lentotukialus HMAS Melbournen kanssa. Onnettomuudessa sai surmansa 82 henkeä, neljätoista upseeria mukaan lukien aluksen päällikkö, 67 merimiestä ja yksi telakan siviilityöntekijä. Aluksen hylky on 20 merimailia Cape Perpendivularista.
Tommy Oliver
Tommy Oliver on kuvitteellinen henkilö Power Rangers -universumissa. Hän oli yksi päähenkilöistä televisiosarjassa Mighty Morphin Power Rangers ja neljässä sen jälkeisessä sarjassa Mighty Morphin Alien Rangers, Power Rangers Zeo, Power Rangers Turbo ja Power Rangers Dino Thunder (jossa hän palasi legendaarisena veteraanina). Hän esiintyi myös vierailevana tähtenä Power Rangers Wild Forcen jaksossa "Forever Red" ja Power Rangers S.P.D:n jaksossa "Wormhole". Häntä esitti lähes aina Jason David Frank paitsi jaksossa "Wormhole", jossa hän ilmestyi vain rangerasussaan. Tuolloin äänenä toimi Jeffrey Parazzo. Häntä näytteli ajoittain myös Michael R. Gotto tilanteissa, joissa kuvattiin nuorta Tommyä. Tällainen tilanne oli muun muassa minisarjassa Mighty Morphin Alien Rangers.
Vihreänä Rangerina
thumb|left|Tommy Vihreänä Rangerina. Tommy nähtiin ensimmäisen kerran Mighty Morphin Power Rangersin ensimmäisellä tuotantokaudella jaksoissa "Green with Evil". Hän oli uusi oppilas Angel Groven lukiossa ja kohtasi Jason Lee Scottin (Punainen Ranger ja Power Rangereiden johtaja) karatekilpailun finaalissa. Tommy varasti heti sekä Kimberlyn, että Ritan huomion. Tommy oli taistelutaidoissa yhtä taitava Jasonin kanssa, joten Rita halusi hänet omaksi Vihreäksi Rangerikseen. Hän aivopesi Tommyn ja määräsi hänet tuhoamaan Zordonin ja Power Rangerit, jotta maailma olisi täysin puolustuskyvytön Ritan hyökkäyksiä vastaan.
Tommy onnistuikin hyvin hänelle annetussa tehtävässä. Hän pääsi rangereiden komentokeskukseen ja tartutti siellä Alphaan viruksen, tuhosi tietokoneet ja katkaisi yhteyden Zordoniin. Lisäksi hän sai rangerit työnnettyä ulos heidän omasta Megazordistaan. Kun paha Scorpina liittyi Ritan joukkoihin Scorpina lähti aiheuttamaan tuhoa yhdessä Goldarin kanssa. Rita suurensi hetkeksi myös Vihreän Rangerin taistelemaan kätyriensä rinnalla. Kolmikko löi taistelussa helposti Megazordin, jonka seurauksena Dinozordit joutuivat sulaan laavaan ja niiden oletettiin tuhoutuneen.
Vihreän rangerin asuun kuului lohikäärmekilpi, jota ei muilla rangereilla ollut. Lohikäärmekilpi nopeutti palautumista ja torjui iskuja. Kilpeä pystyi kontrolloimaan lohikäärmetikarin avulla. Vihreä ranger oli myös tarpeeksi taitava haastamaan kaikki Power Rangerit yhtä aikaa. Tommy pystyi lohikäärmetikarinsa avulla kutsumaan ja ohjaamaan myös omaa Dragonzordiaan. Kun rangerit luulivat zordiensa tuhoutuneen Tommy kutsui Dragonzordinsa hävittämään puolustuskyvyttömän Angel Groven maan tasalle. Power Rangereiden taistellessa vihreää rangeria vastaan onnistui Alpha palauttamaan yhteyden Zordoniin, joka kertoi Dinozordien olevan kunnossa. Kun Megazord voitti Dragonzordin taistelussa jatkoivat Jason ja Tommy taistelua maassa kahdestaan. Jason tuhosi Ritan Tommylle antaman pimeyden miekan, jonka lumous oli pitänyt Tommyn pahana. Miekan tuhouduttua Tommyn lumous murtui ja sovittaakseen pahat tekonsa Tommy päätti käyttää vihreän rangerin voimiaan hyvään. Hän suostui kuudenneksi rangeriksi taistelussa Rita Repulsaa vastaan ja sai Billy Cranstonilta kommunikaattorin. Hänestä tuli samalla ryhmän varajohtaja.
Tommyn mahtavat taistelutaidot olivat kuin vastakohta hänen hermostuneisuuteensa Kimberlyn ympärillä. Tommy oli pyrkinyt karkottamaan Kimberlyn läheltään pahana ollessaan. Tommyn liityttyä rangereihin Kimberly oli antanut Tommylle anteeksi, mutta vasta kun Tommy menetti voimansa Kimberly vastasi hänen tunteisiinsa. Rita halusi vihreän rangerin voimat takaisin itselleen, joten hän valoi vihreän rangerin voimiin sidotusta taikavahasta vihreän kynttilän, joka loppuun palettuaan veisi vihreän rangerin voimat ja palauttaisi ne Ritalle. Goldar kaappasi Tommyn ja piti häntä yhdessä kynttilän kanssa vankina Ritan pimeässä ulottuvuudessa, sillä Tommyn läsnä ollessa vihreä kynttilä paloi nopeammin. Myöhemmin Tommy karkasi pimeästä ulottuvuudesta takaisin ystäviensä luo. Kuultuaan kynttilästä Jason yritti saada sen pois Ritan hallusta, mutta joutui lähtemään kesken yrityksen pois pelastamaan Tommyn hengen Ritan lähettämän, zordeja matkineen, hirviön kynsistä. Kynttilä ehti taistelun aikana palaa loppuun, jonka seurauksena Tommy menetti voimansa. Hän esti Ritaa saamasta niitä antamalla lohikäärmekolikkonsa ja jäljellä olleet voimansa toiselle rangerille. Hän antoi ne Jasonille, joka tunsi olevansa osasyyllinen epäonnistuttuaan vihreän kynttilän tuhoamisessa.
Myöhemmin Rita kaappasi rangereiden vanhemmat Angel Groven lukion vanhempainillasta, joita vastaan hän vaati rangereiden voimakolikoita. Kun rangerit olivat tehneet henkilökohtaiset valintansa ja luovuttaneet voimakolikkonsa Goldarille hän ei päästänytkään heitä vapaaksi. Goldar piti hallussaan myös rangereiden lohikäärmetikaria, jonka Billy oli aiemmin lumouksen alaisena luovuttanut hänelle. Samalla, kun Goldar lähetti Dragonzordin tuhoamaan puolustuskyvyttömän Angel Groven Jason paljasti muille rangereille pitävänsä yhä hallussaan Tommyn vanhaa lohikäärmekolikkoa.
Rangerit pyysivät sen jälkeen Tommyn avukseen. Zordon latasi väliaikaisesti Tommyn lohikäärmekolikkoa omilla voimillaan, joka teki vihreän rangerin paluun mahdolliseksi. Tommyn saamat voimat olivat kuitenkin hyvin epävakaat ja Tommy joutui lataamaan niitä useita kertoja Zordonin avulla. Tommy onnistui viimeisillä voimillaan saamaan voimakolikot ja lohikäärmetikarin takaisin, mutta sai samalla niitä suojanneesta voimakentästä voimakkaan sähköiskun. Pian kuitenkin selvisi, että sähköisku oli huomattavasti tehostanut hänen voimiaan. Sen jälkeen Tommy pystyi taas toimimaan vihreänä rangerina, mutta hän joutui aina välillä lataamaan voimakolikkoaan Zordonin avulla. Se toimi kuitenkin vain väliaikaisena menettelynä kunnes vihreän rangerin voimat olisivat lopullisesti mennyttä. Siitä huolimatta Tommy halusi jäädä auttamaan rangereita niin pitkään kuin mahdollista.
Toisen tuotantokauden alussa Ritan esimies Lord Zedd palasi kuupalatsiin. Hän vei Ritan paikan johtajana ja päätti valloittaa maailman itse. Hän vangitsi Ritan jatkuvien epäonnistumisten takia avaruussäiliöön ja lähetti säiliön avaruuteen. Lord Zedd lähettämät hirviöt olivat paljon Ritan hirviöitä vahvempia, joten Zordon ja Alpha päivittivät rangereiden Dinozordit vahvemmiksi Thunderzordeiksi. Tommy joutui kuitenkin yhä käyttämään vanhaa Dragonzordiaan, sillä hänen vihreän rangerin voimansa eivät riittäneet uuden zordin saamiseen. Useiden häviöiden jälkeen Zedd keskittyi eliminoimaan vihreän rangerin luomalla juuri sitä tarkoitusta varten suunniteltuja hirviöitä. Edes Zordon ei pystynyt enää antamaan Tommylle lisää voimia Zeddin lähettämien energiaa varastaneiden hirviöiden, kuten Octophantomin ja Stag Beetlen jälkeen. Selvisi, että seuraava taistelu jäisi vihreän rangerin viimeiseksi.
Valkoisena Rangerina
thumb|left|Tommy Valkoisena Power Rangerina. Tommyn menetettyä vihreän rangerin voimansa hän jätti Angel Groven hetkeksi taakseen ja vietti aikaa setänsä omistamalla syrjäisellä mökillä järven rannalla. Muiden rangereiden täytyi selvitä Lord Zeddin lähettämistä hirviöistä ilman häntä. Zordon ja Alpha valmistelivat kuitenkin salaa muilta uutta rangeria, joka täyttäisi vihreän rangerin jättämän aukon. He päättivät viedä suunnitelmansa päätökseen, kun Lord Zedd lähetti Maahan Nimrod nimisen hirviönsä, jolla oli myös kaksi avustajaa AC ja DC.
Muiden rangereiden onneksi Zordon ja Alpha olivat päättäneet tehdä Tommystä valkoisen rangerin. Valkoisen rangerin voimat oli suunniteltu myös siten, että pahuuden voimat eivät koskaan voisi saada niitä haltuunsa. Valkoiseksi rangeriksi tulonsa myötä Tommystä tuli myös Power Ranger -ryhmän uusi johtaja. Hänen uudet voimansa sisälsivät myös puhuvan Saba-miekan, jolla Tommy pystyi kutsumaan esiin uuden Tigerzordinsa. Tommy oli aluksi liian itsevarma saamistaan uusista voimista, joten hän menetti ensimmäisessä taistelussaan Tigerzordin hallinnan. Sen jälkeen hän oppi olemaan varovaisempi.
Vähän myöhemmin Jason, Trini ja Zack valittiin osallistumaan Sveitsissä järjestettyyn maailmanrauhankokoukseen ja heidän voimansa siirrettiin kolmelle uudelle teinille. Heidän paikkansa punaisena, keltaisena ja mustana rangerina ottivat Rocky DeSantos, Aisha Campbell ja Adam Park. Voimien siirtämiseen tarvittiin erityinen Valon Miekka, jota Tommy kannatteli siirtoseremonian aikana.
Myöhemmin Wizard of Deception onnistui luomaan Tommyn hiustupon avulla Tommystä pahan kloonin. Kloonille annettiin vihreän rangerin voimat, joiden oli aiemmin uskottu tuhoutuneen lopullisesti. Myöhemmin Tommy onnistui kuitenkin tuhoamaan Wizard of Deceptionin, jonka myötä Tommyn klooni vapautui pahasta lumouksesta. Tommyn klooni katui syvästi tekojaan, mutta Tommy lohdutti häntä sanomalla hänen pystyvän varmasti myös hyviinkin tekoihin. Myöhemmin Tommyn klooni päätti jäädä siirtomaa-ajan Angel Groveen auttamaan sen ajan ihmisiä sen jälkeen, kun he olivat kahdestaan pelastaneet kaupungin asukkaat kolmelta rottahirviöltä. Tommyn klooni päätti pitää myös lohikäärmekolikon ja sen sisältämät voimat itsellään.
Kolmannen tuotantokauden alussa Ritan veli Rito Revolto onnistui hirviöjoukon avulla tuhoamaan rangereiden Thunderzordit ja Tigerzordin. Lyötyinä Tommy ja muut rangerit lähtivät etsimään Ninjoria, joka antoi heille uudet ninjakolikot ja myös uudet zordit. Tommystä tuli uuden haukkakolikkonsa avulla Valkoinen Ninja Ranger ja hän ohjasi uutena zordinaan Falconzordia. Myöhemmin Tommy tapasi Katherine Hillardin, joka oli todellisuudessa Ritan pahan lumouksen alaisena. Katherine varasti Kimberlyn ninjakolikon, jolla hän onnistui viemään Tommyn Falconzordin Zeddille. Tommy sai Falconzordinsa takaisin vasta paljon myöhemmin.
Samoihin aikoihin, kun Katherine varasti Tommyn Falconzordin ja Ninjor joutui vangiksi onnistui Goldar kaappaamaan myös Kimberlyn. Zedd sai Falconzordin ja Ninjorin avulla kunnostettua omat Shogunzordinsa ja käski Power Rangereiden joko tuhota maailman niiden avulla tai Kimberly kuolisi. Billy sai kuitenkin selville Kimberlyn sijainnin ja Tommy lähti pelastamaan häntä. Tommy joutui taisteluun Lord Zeddiä vastaan, mutta hän oli Tommylle liian kova vastustaja. Tommy onnistui kuitenkin tuhoamaan Zeddin Z-sauvan, jonka jälkeen Zedd pakeni paikalta. Tommy pelasti sitten Kimberlyn ja lähti pois Zeddin pimeästä ulottuvuudesta. Billy onnistui myös muokkaamaan Zeddin Shogunzordeja siten, että rangerit saivat ne omaan hallintaansa. Tommy sai ohjattavakseen Valkoisen Shogunzordin. Vähän sen jälkeen Kimberly sai tilaisuuden toteuttaa pitkäaikaisen unelmansa telivoimisteluun liittyen, joten hän valitsi seuraajakseen vaaleanpunaisena rangerina Ritan lumouksesta täysin vapautuneen Katherinen. Tommyllä ja Kimberlyllä oli sen jälkeen kaukosuhde.
Tommy lähti myöhemmin vapaaehtoisena hakemaan Ritan ja Zeddin kuupalatsin alla sijainnutta voimakasta Zeokristallia. Zordon kertoi hänelle, että vain täysin puhdassydäminen pystyisi läpäisemään ja selviämään hengissä kristallia suojaavasta voimakentästä. Päästäkseen kristallin luo Tommyn täytyi kulkea hallusinaatioita aiheuttaneen luolan läpi. Kristallin luona hän ei kuitenkaan enää ollut varma selviäisikö hengissä voimakentästä. Hän ajatteli, että hänessä voisi olla yhä vähän pahuutta jäljellä ajalta, jolloin hän toimi pahana vihreänä rangerina. Hän kuitenkin päätti lävistää voimakentän ja sai kristallin haltuunsa. Vähän myöhemmin Master Vile tosin varasti sen häneltä. Rangerit saivat Zeokristallin myöhemmin takaisin, mutta varmistaakseen ettei Master Vile saisi sitä uudestaan haltuunsa rangerit hajottivat sen viideksi pienemmäksi kristalliksi ja lähettivät palaset eri aikakausille eri puolille maailmaa.
Mighty Morphin Alien Rangers
Mighty Morphin Power Rangersin viimeisessä jaksossa paha Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Tommyn haukkakolikko oli tuhoutunut ja tiikerikolikko käyttökelvoton lähti nuori Tommy etsimään portaalin läpi yhtä Zeokristallin palasista. Hän päätyi intiaanien maille, jossa hän joutui testiin. Testissään hänen täytyi valita oikea kolmesta kristallista. Viisas intiaani laittoi hänet valitsemaan oikean Zeokristallin palasen. Intiaani myös antoi hänelle puolikkaan nuolenpään.
Power Rangers Zeo
thumb|left|Tommy Zeo Ranger V:nä. Tommystä tuli Zeokristallin antamilla voimilla Zeo Ranger V televisiosarjassa Power Rangers Zeo. Myöhemmin Tommy sai Kimberlyltä kirjeen, jossa Kimberly kertoi löytäneensä Floridasta uuden rakkaan ja jättävänsä Tommyn. Kimberly kirjoitti, että Tommy tulisi kuitenkin aina olemaan hänen hyvä ystävänsä ja hänelle kuin veli. Piristääkseen Tommyä Katherine ja Billy veivät hänet laskettelulomalle. Laskettelukeskuksessa hän tapasi lumilautailun mestarin Heatherin, joka ihastui Tommyyn. Tommy joutui kuitenkin jatkuvasti poistumaan Heatherin seurasta taisteluihin Machine Empireä vastaan ja lopulta Heather sai tarpeekseen Tommyn katoamisista. Tommy alkoi myöhemmin seurustella Katherinen kanssa ja heidän ensimmäiset treffinsä olivat Ernien rantaklubilla järjestyissä Havaiji-teemaisissa juhlissa. Machine Empiren Cog-rivisotilaat kuitenkin pilasivat juhlat, joten he menivät myöhemmin katsomaan vain elokuvaa yhdessä.
Tommy valitsi myös parhaan ystävänsä ja entisen ryhmänjohtajansa Jasonin toimimaan väliaikaisesti kultaisena rangerina, kun alkuperäinen kultainen ranger Trey of Triforia oli haavoittunut. Myöhemmin Machine Empiren johtoon pyrkinyt Prince Gasket kaappasi ja aivopesi Tommyn luulemaan itseään Machine Empiren kuninkaaksi ja pitämään muita rangereita vihollisinaan. Muut Zeo Rangerit, erityisesti Jason ja Katherine, pelastivat hänet poistumalla rangerasuistaan ja osoittamalla siten etteivät he olleet häntä vastaan.
Power Rangers turbovaihteella
220px|thumb|Tommy Oliver Punaisena Turbo Rangerina elokuvassa [[Power Rangers turbovaihteella.]] Kun paha avaruusmerirosvo Divatox uhkasi herättää ja naida voimakkaan Maligore-hirviön, Tommy sai muiden rangereiden kanssa käyttöönsä uudet turbovoimat, joilla hänestä tuli Punainen Turbo Ranger. Lisäksi hän sai uudeksi zordikseen Red Lightning Turbozordin.
Tommy seurasi muiden rangereiden kanssa Divatoxia myyttiselle Muranthias-saarelle, jolla Maligore asui. Divatox piti vankinaan myös Kimberlyä ja Jasonia, jotka hän aikoi antaa uhrilahjoina Maligorelle. Tommy onnistui lopulta pelastamaan ystävänsä ja tuhoamaan muiden rangereiden kanssa Maligoren uuden Turbo Megazordin avulla.
Power Rangers Turbo
Hän jatkoi vielä hetken Power Rangereiden johtajana Punaisena Turbo Rangerina ennen kuin antoi voimansa seuraajalleen TJ Johnsonille.
Power Rangers Wild Force
Pitkän tauon jälkeen Oliver palasi hetkellisesti Punaisen Zeo Rangerin rooliin yhdessä yhdeksän muun Rangerin kanssa muun muassa alkuperäisen Jason Lee Scottin kanssa.
Ennen Dino Thunderia
Lopettaessaan Rangerina olemisen Oliver siirtyi opiskelemaan paleontologiaa ja pääsi myöhemmin opettajaksi.
Power Rangers Dino Thunder
right|thumb|200px|Tommy Oliver Mustana Dino Rangerina. Sittemmin Oliver jatkoi työskentelyään opettajana Reefsidella, jossa hän perusti kolmen Dinokivien valitsemaa opiskelijaa Conner McKnight, Ethan James ja Kira Ford, muodostaakseen uuden sukupolven Power Rangerit. Myös Oliver itse liittyy myöhemmin ryhmään Mustaksi Rangeriksi taistellakseen pahuutta vastaan. Hän koki Mustana Rangerina myös läheltä piti kuoleman taistelussa, joka lähetti Oliverin koomaan. Hän joutui taistelemaan unessaan aikaisempia muotojaan vastaan Vihreätä, Valkoista ja Punaista Rangeria vastaan, jotka koettelivat Oliverin sisukkuutta ja taistelutahtoa. Palatessaan koomastaan hän taisteli vielä viimeisen kerran Rangerina Mesogogia vastaan, jonka jälkeen Oliver jatkoi hiljaiseloaan opettajana.
Power Rangers S.P.D.
Vuosia myöhemmin Power Rangers S.P.D:n kadetit saivat lukea Oliverin Rangerin historiasta heidän akatemiassa.
Power Rangers Operation Overdrive
Tommy Oliver mainittiin vielä myöhemmin Operation Overdriven jaksossa "Once a Ranger: Osa 1". Kun puheeksi tuli Operation Overdriven rangereiden komentokeskus Kira Ford sanoi, että "Tohtori O. pitäisi tästä!". Adam Park vastasi hänelle: "Tiedätkös, en voi vieläkään uskoa hänen olevan tohtori...".
Tulevaisuus
Televisiosarjan Power Rangers Zeo joulujaksossa paljon vanhempi Tommy nähtiin kertomassa lapsenlapselleen jouluseikkailusta, jonka hän ja muut zeorangerit olivat jakaneet yhdessä vuosia aiemmin. Jaksossa Tommy oli myös naimisissa Katherinen kanssa. Lapsenlapsen vanhempi veli saapui lopulta hakemaan veljeään, mutta vierailu jäi hänen kommunikaattorin soitua lyhyeksi. Sillä vihjattiin, että myös heidän lapsenlapsensa oli Power Ranger. Hän kysyi Tommyltä voisiko Tommy ja Katherine huolehtia hänen nuoremmasta veljestään vielä hetken ajan hänen paluuseensa asti.
Videopelit
Tommy Oliver on ollut mukana myös videopeleissä pelattavana hahmona. Ensimmäisen kerran hän oli Vihreänä Rangerina televisiosarjaan perustuvassa videopelissä Mighty Morphin Power Rangers Sega Mega Drive alustalla. Hahmon sai pelattavaksi yksinpelissä muutaman tehtävän jälkeen, kun taas kaksinpelissä Oliverilla sai pelata suoraan.
Seuraavan kerran Tommy oli pelattavana hahmona toisessa Power Rangers -pelissä Mighty Morphin Power Rangers: The Movie. Tällä kertaa hahmon tittelinä oli Valkoinen Ranger, jonka roolissa hänet nähdään myös videopelissä Mighty Morphin Power Rangers: The Fighting Edition, mutta ei pelattavana hahmona, sillä pelissä voi pelata ainoastaan Megazordeilla. Kolmannen kerran Tommy Oliver oli pelattavana hahmona ajopelissä Power Rangers Zeo: Battle Racers, jossa hän oli Punaisena Rangerina. Hahmo esiintyi vielä Power Rangers: Dino Thunderista tehdyssä pelissä, jossa se toimi lähinnä neuvonantajana muille rangereille.
Frank Gymer
Frank Julius Gymer (s. 7. kesäkuuta 1996 Helsinki) on suomalainen jääkiekkoilija, joka pelaa Tanskan pääsarja Metal Ligaen-joukkue Rødovre Mighty Bullsissa. Hän on pelipaikaltaan keskushyökkääjä, mutta Gymer osaa pelata myös laidassa.
Seuraura
Gymer aloitti jääkiekkoilun Itä-Helsingin Kiekossa, josta hän siirtyi 12-vuotiaana Jokereihin. Gymer voitti seurassa B-nuorten Suomenmestaruuden vuosina 2013 ja 2014. Kesäkuussa 2014 hän teki 2+1-vuotisen KHL-sopimuksen Jokereiden kanssa. Gymer pelasi kauden 2014–2015 vielä kokonaan seuran A-nuorissa. Hän voitti Jokereiden sisäisen piste- ja syöttöpörssin tehoilla 17+33=50, kuten myös kevään 2015 pudotuspeleissä tehoilla 1+4=5.
Kaudella 2016–2017 Gymer sai osaksi loukkaantumisten myötä vastuuta Jokereiden KHL-vahvuudessa ja hän lopulta murtautui loppukaudella joukkueen kokoonpanoon tehden 16 runkosarja- ja kolmessa playoff-ottelussa tehot 1+1=2. Gymer teki KHL-uransa avausmaalin 6. joulukuuta 2016 Medveščak Zagrebia vastaan. Neljännesvälierissä hän jakoi Jokereiden sisäisen tehotilaston voiton Antti Pihlströmin kanssa lukemalla +1. Gymer pelasi valtaosan alkukaudestaan lainalla Mestis-joukkue Kiekko-Vantaassa. Koska Jokerit oli nimennyt hänet ns. nuorten pelaajien listalle, Gymer liittyi jo joukkueen KHL-kauden päätyttyä takaisin Kiekko-Vantaan vahvuuteen. Hän jakoi Mestiksen pudotuspeleissä joukkueen sisäisen tehotilaston voiton toisen Jokerit-lainan, Atte Mäkisen kanssa lukemalla +5. Gymer voitti kauden päätteeksi Mestis-hopeaa.
Kaudeksi 2019–2020 Gymer siirtyi kaksivuotisella sopimuksella Pelicansiin. Hänen kautensa osoittautui kuitenkin pettymykseksi ja Gymerin oli vaikea löytää itselleen sopivaa roolia. Hän pelasi usein kokoonpanoon mahtuessaan nelosketjussa ja ylimääräisenä hyökkääjänä. Gymer teki lopulta vain 22 runkosarjaottelussa tehot 2+1=3. Mestarien liigassa Gymer pelasi kolme ottelua ilman tehopisteitä. Hän pelasi kauden aikana myös yhdeksän ottelua lainalla Mestis-joukkue Heinolan Peliitoissa, jonne Pelicans lainasi Gymerin vielä siirtotakarajan jälkeen lähtökohtaisesti loppukaudeksi. Hänellä oli kuitenkin oikeus palata kerran Pelicansin vahvuuteen. Maaliskuussa 2020 Gymer palasikin Pelicansiin, kun hän ja Peliitat olivat yhteisymmäryksessä päättäneet Gymerin siirtymisestä takaisin emojoukkueeseensa, koska hänelle ei löytynyt sopivaa roolia Peliittojen loppukauden joukkueesta. Myös kaudella 2020–2021 hänen oli vaikea löytää sopivaa roolia Pelicansista ja tehdä tulosta. Gymer pelasi siellä 30 runkosarja- ja kaksi playoff-ottelua tehopistein 1+5=6.
Gymer siirtyi kaudeksi 2021–2022 1+1-vuotisella sopimuksella Norjan Fjordkraft-ligaenin Lillehammer IK:hon.
Maajoukkueura
Gymer edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2013, jolloin hän voitti kultaa. Yhteensä Gymer on pelannut 13 nuorten ja seitsemän poikien maaottelua.
Muuta
Gymer valmistui ylioppilaaksi Mäkelänrinteen lukiosta keväällä 2016. Hänen isänsä John on brittiläinen entinen jalkapalloilija, joka pelasi 1980-luvulla mm. SM-sarjaa Porin Pallo-Tovereissa.
Giant Steps
Giant Steps on John Coltranen vuonna 1960 julkaistu albumi, jota pidetään yhtenä merkittävimmistä hänen levytyksistään. Levy äänitettiin vuonna 1959 neljässä sessiossa maalis-, touko- ja joulukuussa. Levy julkaistiin Atlantic Records -levymerkillä tammikuussa 1960.
Levyä nauhoitettiin samaan aikaan Miles Davisin Kind of Blue -sessioiden kanssa.
Levyllä Coltrane käytti usein nopeasti eteneviä sointurakenteita. Vaikutteita levyllä on hard bopista ja modaalisesta jazzista.
James Buckley
James Patrick Buckley (s.14. elokuuta 1987 Lontoo, Iso-Britannia) on englantilainen näyttelijä, jolla on ollut muun muassa Jay Cartwrightin rooli BAFTA-palkitussa television komediasarjassa Putoojat (The Inbetweeners). Hän esiintyy Jayn roolissa myös Putoojat-elokuvissa The Inbetweeners Movie ja The Inbetweeners 2. Pienempiä osia Buckley on esittänyt muun muassa draamasarjoissa Skins – liekeissä ja Holby Cityn sairaala.
Itävallan Grand Prix 1977
Itävallan Grand Prix 1977 oli Formula 1 -sarjan osakilpailu, joka ajettiin Österreichringin radalla 14. elokuuta 1977.
Cenepan sota
Cenepan sota oli lyhyt Perun ja Ecuadorin välinen rajasota 26. tammikuuta – 28. helmikuuta 1995. Sodan päätyttyä molemmat osapuolet julistautuivat voittajiksi, mutta Ecuador luopui vaatimuksistaan kiistellyn alueen suhteen.
Taustat
Kiistojen syynä olivat 1800-luvulla syntyneet erimielisyydet maiden välisen rajan sijainnista. Näiden kiistojen seurauksena olivat maat jo vuosina 1941 ja 1981 sotineet, jolloin Peru oli voittanut. Vihamielisyydet alkoivat uudelleen, kun Peru perusti tukikohdan kiistelylle alueelle. Ecuador väitti, että tukikohta oli rakennettu sen alueelle ja ecuadorilaiset perustivat oman tukikohtansa perulaisten tukikohdan eteen. Maat sopivat tukikohtien purkamisesta, mutta maiden keskinäinen syyttely maahan tunkeutumisesta jatkui. Vuonna 1994 tapahtui kuitenkin uusi välikohtaus, ecuadorilaiset pysäyttivät perulaisen partion ecuadorilaisen tukikohdan lähistöllä väittäen perulaisten tunkeutuneen Ecuadorin alueelle. Perulaiset väittivät aluetta omakseen ja halusivat tavata ecuadorilaisten komentajat. Tapaaminen järjestettiin ja perulaiset sanoivat tuhoavansa ecuadorilaisten tukikohdan, jos sitä ei purettaisi. Tämän tapaamisen jälkeen sekä Peru että Ecuador lähettivät joukkojaan alueelle.
Sota
Ensimmäiset yhteenotot tapahtuivat pienten partioiden välillä, kun molempien maiden partiot olivat ylittäneet toistensa rajat. Tammikuun 11. päivänä tapahtui välikohtaus, jossa ecuadorilaiset tulittivat perulaista partiota pakottaen nämä vetäytymään.
Seuraavan viikon aikana Peru alkoi valmistella hyökkäystä kiistellylle alueelle. Perulaiset alkoivat tehdä tiedustelulentoja taisteluhelikoptereilla ecuadorilaisten asemien yllä, lisäksi he perustivat tukikohdan alueelle. Ecuadorin ja Perun sotilaskomentajat tapasivat toisensa 24. tammikuuta, jolloin ecuadorilaiset uhkasivat ampua alas jokaisen heidän asemiensa yli lentävän helikopterin. Ecuadorilainen taisteluosasto hyökkäsi 26. tammikuuta perulaisten tukikohtaan ja pakotti nämä perääntymään.
Vielä samana päivänä molemmat maat määräsivät yleisen liikekannallepanon ja kaikkiaan sodan aikana mobilisoitiin 140 000 sotilasta. Perulaiset hyökkäsivät Ecuadorin asemia vastaan, mutta ecuadorilaiset pystyivät estämään heidän etenemisensä. Samaan aikaan ilmasota kiihtyi, perulaiset käyttivät A-37 Dragonfly -koneitaan rynnäköintiin ja toivat alueelle useita helikoptereita, lisäksi heillä oli English Electric Canberra -pommikoneita, Dassault Mirage III -hävittäjiä ja Suhoi Su-22 hävittäjä-pommittajia. Ecuadorilaiset käyttivät Dassault Mirage F1. ja, IAI Kfir -hävittäjiä, BAC Strikemaster- ja A-37 -rynnäkkökoneita. Ecuadorin ilmavoimien Miraget ja Kfirit pudottivat 10. helmikuuta perulaisten A-27:n ja kaksi Su-22 konetta. Perulaiset väittivät pudottaneensa yhden A-37_n ja Kfirin. Rauhansopimus allekirjoitettiin 17. helmikuuta taisteluiden jatkuessa seuraavaan päivään. Pienempiä kahakoita sattui vielä kuukausien ajan.
Seuraukset
Yhdysvallat, Brasilia, Argentiina ja Chile lähettivät rauhanturvaajia alueelle rauhansopimuksen mukaisesti erottamaan taistelevat joukot toisistaan. Molemmat taistelijat tyhjensivät tukikohtansa kiistellyltä alueelta ja alue demilitarisoitiin. Rajakiistaa alettiin ratkaista neuvotteluissa, jotka päättyivät vuonna 1998 annettuun julistukseen. Sen mukaan alue kuului Perulle vuoden 1941 rauhansopimuksen mukaan.